Kurdistan

Ing Kurdistan ( "Labwad da reng Kurd"; a ausan da mu namang  Curdistan kanita; laun a lagyu: Corduene) metung yang e makaing malino pamigulis a labwad nung nu deng Kurds ing manimunang mayorya ning populasyun, at nung nu la makabasi deng Kurdish a kultura, amanu, ampong pamikilalang pambangsa king kasalesayan.

King kasalungsungan a pamangamit, ing Kurdistan mangabaldugan yang deng mapilan a dake ning albugang Turkey (Turkish Kurdistan), pangulung Iraq (Iraqi Kurdistan), pangulu albugang Iran (Iranian Kurdistan) ampong [pangulu]]ng Syria (Western Kurdistan) nung nu deng Kurd ing manimunang manuknangan.
Halus katulid ne ning Kurdistan ing labwad a bibilugan da rengpangulu albugan ning kabundukan a Zagros ampong aslagan ning kabundukan a Taurus mountain ranges, at miraras ya kareng dake ning Armenia.

Minuna yang mika kabilyan a autonomous (maki sariling pamanibala) king pamikasundu anyang  1970 king kapamahalan a Iraqi, at mekumpirma yang pasibayu ing kayang kabilyan antimong labwad a autonomous kilub ning pederal a republikang Iraqi anyang 2005. Ating lalawigan a maki lagyung Kurdistan king Iran; ala yang sariling pamanibala. 

Asakup de reng Kurd a lalaban king Gerang sibil king Syria ing maragul a dake ning pangulu aslagan ning Syria kabang minurung la reng pwersang kakampi nang al-Assad ba lang lumaban kareng aliwang lugal. Uling atátag de ing sarili rang kapamahalan, minyad lang autonomia king demokratikung Syria deng aliwang Kurd; den namang aliwa, kapagnasan dang mitátag magsarili o independienting Kurdistan.

Bisa lang mitikdong mágsariling bangsang estadung (nation state) Kurdistan deng aliwang agumang nasyonalistang Kurdish, a bibilugan da reng aliwa o ing sablang lugal a keraklan Kurdish, kabang deng aliwa naman, mangampanya la para king karagdagang autonomiyang Kurdish kilub da reng kasalukuyang angganan da reng bangsa.

Lon la mu rin 
 Kurdistan Okrug
 Kurdistan Regional Government
 Turkish Kurdistan
 Iranian Kurdistan
 Iraqi Kurdistan
 Syrian Kurdistan
 List of Kurdish dynasties and countries

Dalerayan 

 
Divided regions
Fertile Crescent
Cultural regions
Kurdistan independence movement